उदयपुराव थानाय बरफबादि गुफुर सिम निवास पेलेसखौ नायग्राफोरा गोलोम बोथोरनि सानदुं गोसायाव नायथारनो गोनां ।उदयपुराव थानाय बरफबादि गुफुर सिम निवास पेलेस पेलेसखौ नायग्राफोरा गोलोम बोथोरनि सानदुं गोसायाव नायथारनो गोनां ।सिम निवास पेलेसनि सिंङाव बायदिसिना रोखोमनि गोबां गोदो गोदायनि फारनि सारफोर दङ,जोंख्लामनाय आलायना दोननाय लाइट,साजनि नखरनि सावगारि गोदोनि थार पेउनटिं आरो फिसा फिसा सावगारिफोरखौ बुथपमनानै दोननाय दङ ।दानलद फर्टआ  200  बोसोर गोजाम आरो  24  खथागोनां गुथार जायगा गोनां राजानि मेहेल ।मोनफ्रामबो खथाया खामसालिनिफ्राय समायना नुथाय नु होयो ।नों दानल फर्टनि गुवार बिजाब बाख्रि आरो फारनिसारफोरखौ बाखनाय थारनो नांगोन ।आनखि नों गरायाव गाखौनो हागोन जदि थाकुर रधुनेन्द्र सिंखौ मोजां मोनो जेराव दावफन्द फर्टनि नʼबिगोमाया न गेदेराव गराइ फिसिना नै दोनदों ।नों रानथामबराव थानाय दाइगार ट्रकिंआव थांनो लुबैदोंब्ला सेर बाधाव थां नों बैयाव थानाय आरामगोनां तम्बुनियाव थानानै मोजां मोनगोन ।राम गोनां सामियाना महराव हगरबोनाय रायजोंखुंग्रा राजपुर आरो मुगलफोर जेब्ला सिकाराव थाङोमोन अब्ला बिसोर गोदान मुगानि आयजें आयलाफोरजों रंजानो लुबैयोमोन बेफोरखौ नोंबो रंजानो हायो ।बायखोन्दोखौ फाहामफिननाय आरो समायना महर होफिन्नाय निमराना फर्टपेलेसा सहरनि होंगो दोंगो गोयै आलवारनि खाथियाव दङ ।नीमराना पेलेसनि मोनफ्रोमबो खथानिफ्राय आराभेलि होजो सिरिनि गोसो गोजोनग्लायहोनाय नुथायखौ नुहरो ।जों मिथिनायबादि राजपुटफोरा आखा फाखा दावहारुमोन ; बिसोर सिखार खालामनानै रंजायोमोन,मैदेर आरिफोरखौ मोजां मोनोमोन अबस्ये दाव बेदरखौ साबसिम मोनोमोन आरो जयपुरनि कातावाहा फोलेरनि मानसिफोरा गावसोरनि रेसिपियाव साफेद मानस,बोरमा बेदरफोरखौ बादाम,केस बादाम,नारेंखल,एलाइसि आरो पपि बेगर मैगंजों सङोमोन ।दुंब्रुद साहाजों जानाय जदपुरनि पियाज कसुरिफोरा जोबोर गोथावथार बेखौ जायोब्ला सोरगोआव थांनायबादि मोनगोन ।गोदै मावा कसुरिखौ गिबियावनो गोरान फिथायफोरजों गलायनाय जायो,बेनि उनाव एमनाय जायो आरो जोबथारनायाव सिनिनि दैयाव सोमनाय जायो ।सालि पियाज कसुरिखौ पियाज आरो आलुवाजों गलायनाय जायो आरो मोजाङै एवनाय जायो ।जदपुर स्टेसनखाथियाव थानाय जनटा सुइट हम एबा जदपुर सुइटआव थांनो हायो ।सानस्रावहानि थाखाय राजस्थायाव बांद्राय गोथां मैगं थायगं जाया,बेनिखायनो बै रायजोनि साबसिन मिथिजानाय मैगंथायगंनि खायाफोरा बेसन थाव बाहायनायनि सायाव सोनारो ।बयजोंबो मिथिजानाय गेट्ट कि साबजिआ बेसन थावनि फिथा जायखौ पियाज आरो गायखेर दाखानि रोसियाव सोमनानै दोननाय जायो ।तिजनि मौखुनि फोरबोजों सोलाय सोलʼ खालामजायै धेभारा जायासे दुलुर मैदानि गोदै सिनि गलिनि गलिलावाव दोननाय फिथा ।बे साननैयाव माखासे सोलाय सोलʼ थानाय धेमार जों लोगोसे खया,क्रिम एबा पनिरफोरखौ जेरावबो मोनो ।जयपुरनि जग्रि बाजाराव थानाय मुंदांखा लक्षमि मिस्थान भान्दार,जायखौ एल.एम.बि.होननानै साबसिनै मिथिनो मोनो बेनिफ्राय ब्राय ।रावबो भारतारिया बिकानेरनि भुजिया आरो बेन्दोंफोरखौ मिथियै गैया ।हालदिग्रामखौ साबायखर होथाव मानोना बे भुजियाफोरखौ दा हादोरनि गासैबो जायगायावनो मोनो ।बिकानेर नोगोरनि जेरावबो मोननाय पापार आरो मेदिसखौ नाजानानै नायनो हायो ।गासैबो बुहुमावनो मिथिजानाय पुसखारा गाबगोनां मोसौ - मैसोफोरनि मेलानि थाखाय मुंदांखा ; नाथाय बिनि गोथावथार खुगायाव गलिलांनाय मालपुराया दासिमबो गोजोखौ गुद गुद मोनहोयो ।मेथाइनि गोबां दखानफोरा बोसोरफ्रामबो मेलायाव जʼ जायो जेराव रिफाइन मैदाजों बानायनाय आरो सिनिनि गलिलावाव सोमनाय मालपुराखौ मोनजानो मोनो ।जेब्ला राजानि नखरनि मेवारा मुगलफोरा गाग्लोबनायनिफ्राय रैखा मोननो थाखाय हाग्राबारियाव जायगा लाहैनो गोनां जादोंमोन अब्ला बिसोर मोनसे रोखोमनि खाजा जादोंमोन जायखौ सुला होनना बुङो ।जेब्ला नों आजमेरनि चिसति दारगाजों थांनाय लामायाव थाबाय लाङो अब्ला बै नोगोरनि खुगा खुगा मिथिजानाय सहान हालवा फाननाय माखासे दखान नुनो मोनगोन ।